News Update: เกิดอะไรกับหุ้นเทคจีน? เมื่อ Hang Seng Tech ดิ่งสู่จุดต่ำสุด สะท้อนแรงกดดันจากรัฐบาลจีนยังไม่หมด - FINNOMENA
หุ้นเทคโนโลยีจีนกลับมาร่วงต่ออีกแล้ว! นักลงทุนเชื่อแรงกดดันจากรัฐบาลจีนกำลังมาอีกระลอก หลัง Tencent ประกาศขายหุ้น Sea
5 ม.ค. 2565

หุ้นเทคโนโลยีจีนกลับมาร่วงต่ออีกแล้ว! นักลงทุนเชื่อแรงกดดันจากรัฐบาลจีนกำลังมาอีกระลอก หลัง Tencent ประกาศขายหุ้น Sea
เมื่อวานนี้ (4 ม.ค.) Tencent ขายหุ้น Sea มูลค่าราว 3,000 ล้านดอลลาร์ ซึ่งเมื่อ 2 สัปดาห์ก่อน Tencent ได้ประกาศแผนกระจายหุ้น JD.com มูลค่า 16,000 ล้านดอลลาร์ โดยใช้วิธีจ่ายปันผลครั้งเดียว
การประกาศของ Tencent ทำให้นักลงทุนคาดว่าบริษัทเทคจีนกำลังเผชิญแรงกดดัน โดย Tencent และบริษัทคู่แข่งอาจกำลังเตรียมขายหุ้นเพิ่ม หลังรัฐบาลจีนเดินหน้าลงโทษบริษัทที่มีพฤติกรรมต่อต้านการแข่งขัน
ส่งผลให้วันนี้ (5 ม.ค.) ดัชนี Hang Seng Tech ร่วงแล้ว 4.2% มากสุดนับตั้งแต่ ก.ย. จนทำให้ดัชนีดิ่งสู่จุดต่ำสุดนับตั้งแต่จัดตั้ง หลังหุ้น Meituan, JD.com, Tencent และ Bilibili ร่วงอย่างหนัก
Bilibili ที่ได้รับการสนับสนุนโดย Tencent ร่วงกว่า 9.4% ขณะที่ Meituan ฟู้ดเดลิเวอรี่รายใหญ่ร่วงแรงที่ 11% ด้านหุ้น JD.com ปรับตัวลงมา 7.5% และ Tencent ลดลง 4.2%
ข่าวดังกล่าวและความกังวลที่ว่าผลตอบแทนพันธบัตรรัฐบาลที่เพิ่มขึ้นจะสร้างแรงกดดันต่อตลาดหุ้น ส่งผลให้หุ้นเทคโนโลยีจีนที่จดทะเบียนในสหรัฐฯ ร่วงแรงเช่นกันในชั่วข้ามคืน
“กฎระเบียบเพื่อต่อต้านการผูกขาดของรัฐบาลจีนจากความกังวลเรื่องความเป็นส่วนตัวและความปลอดภัยกำลังขยายพื้นที่ไปสู่ภาคอินเทอร์เน็ตของจีนในอีกไม่กี่เดือนข้างหน้า” Cecilia Chan นักวิเคราะห์ของ Bloomberg Intelligence กล่าว
หุ้น Alibaba ไม่ได้รับผลกระทบดังกล่าว ขณะที่ Charlie Munger หุ้นส่วนเก่าแก่ของ Warren Buffett เพิ่มการถือหุ้นใน Alibaba เกือบ 2 เท่าในช่วงไม่กี่เดือนที่ผ่านมา
อ้างอิง: https://www.bloomberg.com/news/articles/2022-01-05/china-tech-drops-for-third-day-as-tencent-sale-spooks-traders?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Tencent
จีน
ตลาดหุ้นจีน
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA